מונס דאבור: המאמן לפוטגי מבטיח ש"הזמן שלו יגיע" - וואלה! ספורט
בדרך לבכורה בהרכב סביליה? לופטגי: "הזמן של מונס דאבור יגיע"
האנדלוסים יארחו את אפואל ניקוסיה (חמישי, 22:00) לפני ברצלונה והמאמן יערוך רוטציה: "טוב שכל החלוצים עומדים לרשותנו"
מערכת וואלה! ספורט יום רביעי, 02 באוקטובר 2019, 14:46
מתוך היוטיוב של סביליה
סביליה תארח את אפואל ניקוסיה ביום חמישי (22:00) למשחק במסגרת המחזור השני בליגה האירופית ומונס דאבור שוב יקווה סוף סוף לצבור דקות משמעותיות.
החלוץ שנרכש מרד בול זלצבורג תמורת 15 מיליון יורו, שיחק ארבע דקות בלבד עד כה - כמחליף בניצחון החוץ 0:3 על קרבאח לפני שבועיים. בינתיים לוק דה יונג הוא החלוץ הבכיר בסגל, אבל הוא עוד לא כבש ואוהדים רבים, כמו גם עיתונאים מקומיים, מבקשים לתת הזדמנות לדאבור.
"דאבור מתאמן טוב והוא אחד מהשחקנים שעומדים לרשותנו", אמר היום לופטגי במסיבת העיתונאים, "אנחנו ברי מזל שיש לנו את כל החלוצים הללו. דאבור עובד טוב והוא יקבל את ההזדמנות שלו, הזמן שלו יגיע".
ההערכות הן שבדיוק כמו נגד קרבאח, גם הפעם דאבור יהיה חלק מהסגל למשחק, בטח לאור העובדה שלסביליה מצפה משחק חוץ נגד ברצלונה ביום ראשון ולופטגי צפוי לתת מנוחה לשחקנים המועדפים עליו.
בסביליה קוראים ללופטגי לשתף את מונס דאבור: "חוסר המחץ זועק לשמיים"
אולי הפעם. דאבור (צילום: GettyImages)